অজিত কুমাৰ ভূঞাই শুকুৰবাৰে ৰাজ্যসভা নিৰ্বাচনত অসমৰ বিৰোধী ৰাজনৈতিক শিৱিৰৰ উমৈহতীয়া প্ৰাৰ্থীৰূপে মনোনয়ন পত্ৰ দাখিল কৰে।
ভূঞাই মনোনয়ন পত্ৰ দাখিল কৰা সময়ত সংগ দিয়ে প্ৰাক্তন মুখ্য মন্ত্ৰী তৰুণ গগৈ, এ আই ইউ ডি এফ মুৰব্বী বদৰুদ্দিন আজমলে।
প্ৰদেশ কংগ্ৰেছ সভাপতি ৰিপুণ বৰা, বিৰোধী দলপতি দেৱব্ৰত শইকীয়া, বিধায়ক ৰেকিবুদ্দিন আহমেদ, মনজিৎ মহন্ত, হাইদৰ হুছেইন, লক্ষ্মীনাথ তামুলী আদিও ভূঞাৰ মনোনয়ন পত্ৰ দাখিলৰ সময়ত উপস্থিত আছিল।
মনোনয়ন পত্ৰ দাখিল কৰা সময়ত প্ৰাক্তন মুখ্য মন্ত্ৰী তৰুণ গগৈ আৰু বদৰুদ্দিন আজমলক হাতে-হাত ধৰি আগবঢ়া দেখা গ'ল।
মনোনয়ন পত্ৰ দাখিল কৰি প্ৰাৰ্থী অজিত কুমাৰ ভূঞাই তেওঁৰ বিজয় নিশ্চিত বুলি দাবী কৰে।
"সকলো বিৰোধী পক্ষৰ বিধায়কৰ উপস্থিতিয়ে এক শক্তিশালী বিৰোধী পক্ষৰ উমান দিছে। বিৰোধী উমৈহতীয়া প্ৰাৰ্থী হিচাপে জয় নিশ্চিত," ভূঞাই কয়।
বিজেপিলৈ কংগ্ৰেছৰ এগৰাকী বিধায়ক যাব বুলি হিমন্ত বিশ্ব শৰ্মাই কৰা মন্তব্য প্ৰদেশ কংগ্ৰেছ সভাপতি ৰিপুণ বৰাই নাকচ কৰে।
অজিত কুমাৰ ভূঞাক কেৱল কংগ্ৰেছ বা এ আই ইউ ডি এফৰে নহয় সমগ্ৰ অসমৰ বুদ্ধিজীৱী আৰু কা-বিৰোধী প্ৰাৰ্থী বুলি গগৈয়ে অভিহিত কৰে।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
